Document ID: 31990R2562

Title and Content:
ΚΑΝΟΝΙΣΜΟΣ (ΕΟΚ) αριθ. 2562/90 ΤΗΣ ΕΠΙΤΡΟΠΗΣ της 30ής Ιουλίου 1990 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2504/88 του Συμβουλίου για τις ελεύθερες ζώνες και τις ελεύθερες αποθήκες Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2504/88 του Συμβουλίου της 25ης^Ιουλίου 1988 για τις ελεύθερες ζώνες και τις ελεύθερες αποθήκες^(1), και ιδίως το άρθρο 19, Εκτιμώντας: ότι η επίβλεψη και ο έλεγχος εκ μέρους του τελωνείου δεν πρέπει κανονικά να πραγματοποιούνται στο εσωτερικό ελεύθερης ζώνης ή ελεύθερης αποθήκης- ότι πρέπει να προβλεφθούν καλύτερες συνθήκες, ώστε η τελωνειακή αρχή να μπορεί να ασκεί την επίβλεψη και τον έλεγχο στα εξωτερικά όρια των ζωνών και των αποθηκών- ότι είναι ανάγκη λοιπόν να θεσπιστούν ορισμένες διατάξεις για τον περίβολο των ελεύθερων ζωνών και των χώρων που αποτελούν τις ελεύθερες αποθήκες- ότι ο κανονισμός (ΕΟΚ) αριθ. 2504/88 προβλέπει στο άρθρο 3 παράγραφος 4, ότι αντίγραφο του παραστατικού μεταφοράς, που πρέπει να συνοδεύει τα εμπορεύματα κατά την είσοδο ή την έξοδό τους από ελεύθερη ζώνη ή αποθήκη, πρέπει να τίθεται στη διάθεση της τελωνειακής υπηρεσίας- ότι για την εν λόγω είσοδο ή έξοδο δεν πρέπει κανονικά να υπάρχουν τελωνειακές διατυπώσεις και δεν πρέπει επίσης να απαιτείται προσκόμιση των εμπορευμάτων και κατάθεση διασάφησης στην τελωνειακή αρχή, παρά μόνο σε εξαιρετικές περιπτώσεις και εφόσον εξυπηρετείται το συμφέρον του ενδιαφερομένου- τι θα πρέπει να προβλεφθούν μέτρα εφαρμογής για την είσοδο και την έξοδο των εμπορευμάτων- ότι η έλλειψη γενικά τελωνειακών ελέγχων στο εσωτερικό των ελεύθερων ζωνών ή ελεύθερων αποθηκών δεν πρέπει, αφενός, να αποκλείει τη δυνατότητα στην τελωνειακή υπηρεσία να πραγματοποιεί τους ελέγχους αυτούς σε εξαιρετικές περιπτώσεις και πρέπει, αφετέρου, να αντιστοιχεί σε μια κατάσταση κατά την οποία οι επιχειρηματίες που ασκούν δραστηριότητες στις συγκεκριμένες ζώνες ή αποθήκες καθώς και η ίδια η φύση των δραστηριοτήτων αυτών, θα προσφέρουν τις μεγαλύτερες εγγυήσεις για τον αποκλεισμό της περίπτωσης, τα εμπορεύματα αυτά να καταναλώνονται ή να χρησιμοποιούνται υπό συνθήκες άλλες από εκείνες που προβλέπονται για τα άλλα τμήματα του τελωνειακού εδάφους- ότι είναι αναγκαίο να καθοριστούν ορισμένες διατάξεις για την κατασκευή ακινήτων στις ελεύθερες ζώνες και να προβλεφθούν ορισμένες υποχρεώσεις των επιχειρηματιών, στις οποίες αυτοί πρέπει να ανταποκρίνονται πριν από την έναρξη των δραστηριοτήτων τους σε ελεύθερη ζώνη ή ελεύθερη αποθήκη και ιδίως όσον αφορά την έγκριση του λογιστικού συστήματος παρακολούθησης υλικού- ότι είναι αναγκαίο εξάλλου να οριστούν οι κανόνες που πρέπει να τηρούνται για την τήρηση αυτού του λογιστικού συστήματος- ότι θα πρέπει να προβλεφθεί, ότι οι διατάξεις του κανονισμού (ΕΟΚ) αριθ. 3787/86 της Επιτροπής^(2) όπως τροποποιήθημε τελευταία απο τον κανονισμό (ΕΟΚ) αριθ. 1325/89^(3) εφαρ- μόζονται κατ'αναλογία στην ακύρωση και την ανάκληση της έγκρισης του λογιστικού συστήματος παρακολούθησης υλικού- ότι είναι σκόπιμο να προβλεφθεί η τροποποίηση ή η ανάκληση της συγκεκριμένης έγκρισης σε άλλες περιπτώσεις και ιδίως όταν επαληθεύονται επανειλημμένες εξαφανίσεις εμπορευμάτων σε ελεύθερη ζώνη ή ελεύθερη αποθήκη, χωρίς οι εξαφανίσεις αυτές να μπορούν να δικαιολογηθούν με ικανοποιητικό τρόπο- ότι είναι σκόπιμο να μη περιοριστούν οι συνήθεις εργασίες που προορίζονται να εξασφαλίσουν τη συντήρηση των εμπορευμάτων, τη βελτίωση της εμφάνισης ή της ποιότητάς τους στην αγορά ή την προετοιμασία της διανομής ή της μεταπώλησής τους που θα μπορούσαν να θιγούν από την υπαγωγή στο καθεστώς της τελωνειακής αποταμίευσης, ώστε να μην εμποδιστεί η δραστηριότητα των ελεύθερων ζωνών και των ελεύθερων αποθηκών- ότι, λαμβανομένου υπόψη του γεγονότος ότι οι εργασίες υπό καθεστώς μεταποίησης υπό τελωνειακή επίβλεψη μπορούν να πραγματοποιηθούν στις αποθήκες, η ελευθερία αυτή δεν πρέπει να επιτρέπει τη δημιουργία αδικαιολόγητων πλεονεκτημάτων στον τομέα των εισαγωγικών δασμών- ότι για το σκοπό αυτό, πρέπει να προβλεφθούν ειδικοί κανόνες για την παροχή της άδειας για εκτέλεση συνήθων εργασιών- ότι είναι σκόπιμο να καθοριστεί η διαδικασία που πρέπει να τηρείται κατά τη θέση των εμπορευμάτων σε ελεύθερη κυκλοφορία στο εσωτερικό της ελεύθερης ζώνης ή της ελεύθερης αποθήκης- ότι όλα τα αναγκαία στοιχεία για τον έλεγχο της εν λόγω διαδικασίας πρέπει να αναζητηθούν στο λογιστικό σύστημα παρακολούθησης υλικού του επιχειρηματία- ότι θα πρέπει λοιπόν να τηρείται απλουστευμένη διαδικασία για τις εν λόγω πράξεις θέσης σε ελεύθερη κυκλοφορία- ότι είναι σκόπιμο να προσδιοριστούν οι διαδικασίες που πρέπει να τηρούνται για τα κοινοτικά εμπορεύματα για τα οποία ειδική κοινοτική νομοθεσία προβλέπει, λόγω της υπαγωγής τους σε ελεύθερη ζώνη ή ελεύθερη αποθήκη, ευνοϊκά μέτρα τα οποία συνδέονται κυρίως με την εξαγωγή των εμπορευμάτων- ότι το άρθρο 24 του κανονισμού (ΕΟΚ) αριθ. 2504/88 προβλέπει τη θέση σε εφαρμογή αυτού του κανονισμού ένα έτος μετά τη θέση σε ισχύ του παρόντος κανονισμού που πρέπει να οριστεί η 1η Ιανουαρίου 1991- ότι η ημερομηνία θέσης σε εφαρμογή του παρόντος κανονισμού θα πρέπει λοιπόν να οριστεί η 1η Ιανουαρίου 1992- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακής Αποταμίευσης και Ελεύθερων Ζωνών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΤΙΤΛΟΣ Ι ΓΕΝΙΚΕΣ ΔΙΑΤΑΞΕΙΣ Άρθρο 1 Για τους σκοπούς του παρόντος κανονισμού νοείται ως: α) ^βασικός κανονισμός: ο κανονισμός (ΕΟΚ) αριθ. 2504/88- β) επιχειρηματίας: κάθε πρόσωπο που ασκεί δραστηριότητα αποθήκευσης, κατεργασίας, μεταποίησης, πώλησης ή αγοράς εμπορευμάτων σε ελεύθερη ζώνη ή ελεύθερη αποθήκη- γ) επίβλεψη: η δραστηριότητα που ασκεί σε γενικό επίπεδο η τελωνειακή αρχή για να εξασφαλίζει την τήρηση των ρυθμίσεων που πρέπει να εφαρμόζονται στις ελεύθερες ζώνες και τις ελεύθερες αποθήκες- δ) έλεγχος: η άσκηση συγκεκριμένων δραστηριοτήτων, όπως η εξέταση των εμπορευμάτων, η επαλήθευση της ύπαρξης και της γνησιότητας των εγγράφων, ο έλεγχος των λογιστικών καταχωρίσεων των επιχειρήσεων και άλλων εγγραφών, ο έλεγχος των μεταφορικών μέσων, των προσώπων, η διεξαγωγή διοικητικών ερευνών και άλλες παρόμοιες δραστηριότητες, ώστε να εξασφαλίζεται η τήρηση των ρυθμίσεων που πρέπει να εφαρμόζονται στις ελεύθερες ζώνες και τις ελεύθερες αποθήκες- ε) γεωργικά εμπορεύματα: τα εμπορεύματα που υπάγονται στους κανονισμούς που αναφέρονται στο άρθρο 1 του κανονισμού (ΕΟΚ) αριθ. 565/80 του Συμβουλίου της 4ης Μαρτίου 1980 για την προκαταβολική πληρωμή των επιστροφών κατά την εξαγωγή για τα γεωργικά προϊόντα^(4). Εξομοιούνται με γεωργικά εμπορεύματα τα εμπορεύματα που υπάγονται στους κανονισμούς (ΕΟΚ) αριθ. 3033/80^(5) του Συμβουλίου (εμπορεύματα που προκύπτουν από τη μεταποίηση γεωργικών προϊόντων) και (ΕΟΚ) αριθ. 3035/80^(6) (γεωργικά προϊόντα που εξάγονται με τη μορφή εμπορευμάτων που δεν υπάγονται στο παράρτημα ΙΙ της συνθήκης)- ζ) προκαταβολική πληρωμή: η πληρωμή ποσού ίσου προς το ποσό της επιστροφής κατά την εξαγωγή πριν από τη συγκεκριμένη εξαγωγή εφόσον η πληρωμή αυτή προβλέπεται από τον κανονισμό (ΕΟΚ) αριθ. 565/80- η) εμπόρευμα με προχρηματοδότηση: κάθε εμπόρευμα που προορίζεται να εξαχθεί ως έχει και για το οποίο επιτρέπεται προκαταβολική πληρωμή, ανεξάρτητα από την ονομασία που του δίδει η κοινοτική νομοθεσία που επιτρέπει την προκαταβολική πληρωμή- θ) βασικό προϊόν με προχρηματοδότηση: κάθε προϊόν που προορίζεται να εξαχθεί αφού υποστεί μεταποίηση που υπερβαίνει τις εργασίες που αναφέρονται στο άρθρο 20, με τη μορφή μεταποιημένου εμπορεύματος, για το οποίο επιτρέπεται προκαταβολική πληρωμή- ι) μεταποιημένο εμπόρευμα: κάθε προϊόν ή εμπόρευμα που προκύπτει από την επεξεργασία βασικού προϊόντος με προχρηματοδότηση, ανεξάρτητα από την ονομασία που του δίδει η κοινοτική νομοθεσία που επιτρέπει την προκαταβολική πληρωμή. Άρθρο 2 1. Τα μέτρα εμπορικής πολιτικής που αναφέρονται στο άρθρο 1 παράγραφος 2 στοιχείο α) του βασικού κανονισμού είναι μη δασμολογικά μέτρα, που καθορίζονται στο πλαίσιο της κοινής εμπορικής πολιτικής. 2. ιΟταν στις κοινοτικές πράξεις τα μέτρα που αναφέρονται στην παράγραφο 1 προβλέπονται για: α) ^τη θέση των εμπορευμάτων σε ελεύθερη κυκλοφορία, αυτά δεν εφαρμόζονται ούτε κατά τη θέση εμπορευμάτων σε ελεύθερη ζώνη ή ελεύθερη αποθήκη ούτε καθ' όλη τη διάρκεια της παραμονής τους εκεί- β) την εισαγωγή (είσοδο στο τελωνειακό έδαφος της Κοινότητας) εμπορευμάτων, αυτά εφαρμόζονται κατά τη θέση σε ελεύθερη αποθήκη μη κοινοτικών εμπορευμάτων- γ) την εξαγωγή εμπορευμάτων, αυτά εφαρμόζονται κατά την εξαγωγή κοινοτικών εμπορευμάτων από ελεύθερη ζώνη ή ελεύθερη αποθήκη εκτός του τελωνειακού εδάφους της Κοινότητας- τα εν λογω εμπορεύματα υποκει- νται σε επιτήρηση από την τελωνειακή αρχή. Άρθρο 3 Οποιοδήποτε πρόσωπο μπορεί να ζητεί τη σύσταση ελεύθερης ζώνης ή τη δημιουργία ελεύθερης αποθήκης σε οποιοδήποτε τμήμα του τελωνειακού εδάφους της Κοινότητας. Οι ελεύθερες ζώνες που λειτουργούν στην Κοινότητα και κατά την ημέρα έκδοσης του παρόντος κανονισμού απαριθμούνται στο παράρτημα Ι. Τα κράτη μέλη ανακοινώνουν στην Επιτροπή τις ελεύθερες ζώνες που συνιστούν ή που έχουν ήδη συστήσει και αρχίζουν να λειτουργούν και τις ελεύθερες αποθήκες των οποίων έχει επιτραπεί η σύσταση και λειτουργία, υπό οιαδήποτε ονομασία. Η Επιτροπή δημοσιεύει τις πληροφορίες αυτές στην Επίσημη Εφημερίδα των Ευρωπαϊκών Κοινοτήτων, σειρά^C. Άρθρο 4 Ο περίβολος που καθορίζει τα όρια της ελεύθερης ζώνης ή το χώρο της ελεύθερης αποθήκης πρέπει να διευκολύνει την εκ μέρους της αρμόδιας τελωνειακής αρχής επίβλεψη, από τον εξωτερικό της ελεύθερης ζώνης ή ελεύθερης αποθήκης χώρο και να αποκλείει τη δυνατότητα παράτυπης εξόδου των εμπορευμάτων από την ελεύθερη ζώνη ή την ελεύθερη αποθήκη. Η εξωτερική ζώνη που συνορεύει με τον περίβολο πρέπει να διευθετηθεί κατά τέτοιο τρόπο, ώστε να επιτρέπει την κατάλληλη επίβλεψη εκ μέρους της τελωνειακής αρχής. Η πρόσβαση στη ζώνη αυτή προϋποθέτει τη συναίνεση της τελωνειακής αρχής. Άρθρο 5 1. Η άδεια για κατασκευή ακινήτου σε ελεύθερη ζώνη πρέπει να ζητείται γραπτώς. 2. Η αίτηση που αναφέρεται στην παράγραφο 1 πρέπει να προσδιορίζει στο πλαίσιο ποιας δραστηριότητας θα χρησιμοποιείται το ακίνητο και να περιλαμβάνει όλες τις άλλες πληροφορίες που επιτρέπουν στην τελωνειακή αρχή να αξιολογεί τη δυνατότητα παροχής της άδειας. 3. Η τελωνειακή αρχή εκδίδει την άδεια όταν αυτή δεν παρεμποδίζει την εφαρμογή της τελωνειακής νομοθεσίας. 4. Οι παράγραφοι 1, 2 και 3 εφαρμόζονται επίσης σε περιπτώσεις μετατροπής ακινήτου σε ελεύθερη ζώνη ή ακινήτου που αποτελεί ελεύθερη αποθήκη. Άρθρο 6 Με την επιφύλαξη των διατάξεων για την επίβλεψη που αναφέρεται στο άρθρο 3 παράγραφος 1 του βασικού κανονισμού, η τελωνειακή αρχή διενεργεί τους ελέγχους που αναφέρονται στις παραγράφους 2 και 4 του εν λόγω άρθρου, μόνο δειγματοληπτικά και κάθε φορά που υπάρχουν σημαντικές αμφιβολίες όσον αφορά την τήρηση των ισχυουσών ρυθμίσεων. ΤΙΤΛΟΣ ΙΙ ΔΡΑΣΤΗΡΙΟΤΗΤΕΣ ΠΟΥ ΑΣΚΟΥΝΤΑΙ ΣΕ ΕΛΕΥΘΕΡΗ ΖΩΝΗ ιΗ ΕΛΕΥΘΕΡΗ ΑΠΟΘΗΚΗ ΚΑΙ ΕΓΚΡΙΣΗ ΤΟΥ ΛΟΓΙΣΤΙΚΟΥ ΣΥΣΤΗΜΑΤΟΣ ΠΑΡΑΚΟΛΟΥΘΗΣΗΣ ΥΛΙΚΟΥ Άρθρο 7 Με την επιφύλαξη του άρθρου 7 παράγραφοι 2 και 3 του βασικού κανονισμού, η άσκηση κάθε δραστηριότητας που αναφέρεται στο άρθρο 7 παράγραφος 1 του βασικού κανονισμού περιλαμβανομένων και των δραστηριοτήτων μεταφόρτωσης εμπορευμάτων, πρέπει να ανακοινώνεται εκ των προτέρων στην τελωνειακή αρχή. Για τις δραστηριότητες που αναφέρονται στο άρθρο 11 παράγραφος 1 του βασικού κανονισμού, η ανακοίνωση συνίσταται στην προσκόμιση της αίτησης για έγκριση του λογιστικού συστήματος παρακολούθησης υλικού που αναφέρεται στο άρθρο 10. Άρθρο 8 Ο επιχειρηματίας πρέπει να λαμβάνει όλα τα μέτρα, ώστε τα άτομα τα οποία απασχολεί για την άσκηση των δραστηριοτήτων του να τηρούν την τελωνειακή νομοθεσία. Άρθρο 9 1. Πριν από την έναρξη των δραστηριοτήτων του στο εσωτερικό ελεύθερης ζώνης ή ελεύθερης αποθήκης, κάθε επιχειρηματίας πρέπει να επιτυγχάνει την εκ μέρους της τελωνειακής αρχής έγκριση του λογιστικού συστήματος παρακολούθησης υλικού, που αναφέρεται στο άρθρο 11 του βασικού κανονισμού. 2. Η έγκριση που αναφέρεται στην παράγραφο 1 παρέχεται μόνο στα πρόσωπα που προσφέρουν όλες τις εγγυήσεις που απαιτούνται για την εφαρμογή των διατάξεων για τις ελεύθερες ζώνες και τις ελεύθερες αποθήκες. Άρθρο 10 1. Η αίτηση για την έγκριση που αναφέρεται στο άρθρο 9, αποκαλούμενη στη συνέχεια "αίτηση", πρέπει να υποβάλλεται γραπτώς στην τελωνειακή αρχή την οποία ορίζει το κράτος μέλος στο οποίο βρίσκεται η ελεύθερη ζώνη ή η ελεύθερη αποθήκη. Τα κράτη μέλη ανακοινώνουν στην Επιτροπή τις ορισθείσες τελωνειακές αρχές. Η Επιτροπή δημοσιεύει τις πληροφορίες αυτές στην Επίσημη Εφημερίδα των Ευρωπαϊκών Κοινοτήτων, σειρά C. 2. Στην αίτηση πρέπει να προσδιορίζεται για ποια από τις αναφερόμενες στο άρθρο 11 παράγραφος 1 του βασικού κανονισμού δραστηριότητες πρόκειται. Αυτή πρέπει να περιλαμβάνει λεπτομερή περιγραφή του λογιστικού συστήματος παρακολούθησης υλικού που έχει τηρηθεί ή πρόκειται να τηρηθεί, καθώς και τη φύση και την τελωνειακή κατάσταση των εμπορευμάτων τα οποία αφορούν οι συγκεκριμένες δραστηριότητες και κάθε άλλη πληροφορία που απαιτείται, ώστε η τελωνειακή αρχή να είναι σε θέση να εξασφαλίζει την ορθή εφαρμογή των διατάξεων που διέπουν τις ελεύθερες ζώνες και τις ελεύθερες αποθήκες. 3. Οι αιτήσεις και τα σχετικά δικαιολογητικά φυλάσσονται από την τελωνειακή αρχή επί τρία τουλάχιστον έτη από το τέλος του ημερολογιακού έτους, κατά τη διάρκεια του οποίου ο επιχειρηματίας παύει τις δραστηριότητες του στην ελεύθερη ζώνη ή την ελεύθερη αποθήκη. Άρθρο 11 Η έγκριση του λογιστικού συστήματος παρακολούθησης υλικού παρέχεται γραπτώς και φέρει ημερομηνία και υπογραφή. Η έκδοση της ανακοινώνεται στον αιτούντα. Αντίγραφο αυτής φυλάσσεται κατά τη διάρκεια της περιόδου που αναφέρεται στο άρθρο 10 παράγραφος 3. Άρθρο 12 1. Οι διατάξεις του κανονισμού (ΕΟΚ) αριθ. 3787/86 ισχύουν ανάλογα για την ακύρωση και την ανάκληση της έγκρισης του λογιστικού συστήματος παρακολούθησης υλικού. 2. Η έγκριση τροποποιείται ή ανακαλείται από την τελωνειακή αρχή όταν αυτή απαγορεύει, βάσει του άρθρου 7 παράγραφος 2 ή 3 του βασικού κανονισμού, στο πρόσωπο για το οποίο αυτή εκδόθηκε, την άσκηση δραστηριότητας στην ελεύθερη ζώνη ή την ελεύθερη αποθήκη. 3. Η έγκριση ανακαλείται από την τελωνειακή αρχή όταν αυτή διαπιστώνει κατ' επανάληψη εξαφανίσεις εμπορευμάτων, που δεν μπορούν να δικαιολογηθούν με ικανοποιητικό τρόπο. 4. ιΟταν ανακληθεί η έγκριση δεν μπορούν πλέον να ασκούνται οι δραστηριότητες τις οποίες αφορά το λογιστικό σύστημα παρακολούθησης υλικού στην ελεύθερη ζώνη ή ελεύθερη αποθήκη. ΤΙΤΛΟΣ ΙΙΙ ΕΙΣΟΔΟΣ ΤΩΝ ΕΜΠΟΡΕΥΜΑΤΩΝ ΣΤΗΝ ΕΛΕΥΘΕΡΗ ΖΩΝΗ ιΗ ΤΗΝ ΕΛΕΥΘΕΡΗ ΑΠΟΘΗΚΗ Άρθρο 13 Με την επιφύλαξη των άρθρων 15 και 16 και των διατάξεων του τίτλου VΙ, τα εμπορεύματα που εισέρχονται σε ελεύθερη ζώνη ή ελεύθερη αποθήκη δεν προσκομίζονται στο τελωνείο ούτε αποτελούν αντικείμενο διασάφησης κατά την είσοδό τους σ' αυτή. Η είσοδος κάθε εμπορεύματος στους χώρους που χρησιμοποιούνται για την άσκηση της εκάστοτε δραστηριότητας καταχωρείται αμέσως στο λογιστικό σύστημα παρακολούθησης υλικού που αναφέρεται στο άρθρο 9. Άρθρο 14 Το έγγραφο μεταφοράς που αναφέρεται στο άρθρο 3 παράγραφος 4 του βασικού κανονισμού αφορά κάθε έγγραφο που έχει σχέση με τη μεταφορά, όπως δελτίο μεταφοράς, δελτίο παράδοσης, δηλωτικό, δελτίο αποστολής, με την προϋπόθεση ότι αυτό περιλαμβάνει όλες τις πληροφορίες που απαιτούνται για τον προσδιορισμό της ταυτότητας των εμπορευμάτων. Άρθρο 15 1. Με την επιφύλαξη των απλουστευμένων διαδικασιών που προβλέπονται ενδεχομένως στο πλαίσιο του τελωνειακού καθεστώτος που πρόκειται να λήξει, όταν τα εμπορεύματα που έχουν υπαχθεί σε κάποιο τελωνειακό καθεστώς πρέπει να προσκομιστούν στην τελωνειακή υπηρεσία βάσει του άρθρου 5 παράγραφος 2 στοιχείο α) του βασικού κανονισμού, το σχετικό τελωνειακό έγγραφο πρέπει να προσκομίζεται μαζί με τα συγκεκριμένα εμπορεύματα. 2. Στην περίπτωση που κάποιο καθεστώς τελειοποίησης προς επανεξαγωγή ή προσωρινής εισαγωγής εκκαθαρίζεται με την υπαγωγή των παράγωγων προϊόντων ή των προϊόντων εισαγωγής στο καθεστώς κοινοτικής διαμετακόμισης (εξωτερική διαδικασία) και στη συνέχεια με την εισαγωγή αυτών σε ελεύθερη ζώνη ή ελεύθερη αποθήκη, ενόψει της μεταγενέστερης εξαγωγής τους εκτός του τελωνειακού εδάφους της Κοινότητας, η τελωνειακή αρχή πραγματοποιεί δειγματοληπτικούς ελέγχους για να βεβαιωθεί ότι οι ενδείξεις που αναφέρονται στο άρθρο 19 στοιχείο ζ) έχουν καταχωρηθεί στο λογιστικό σύστημα παρακολούθησης υλικού. Αυτή βεβαιώνεται επίσης, ότι σε περίπτωση μεταφοράς εμπορευμάτων μεταξύ δύο επιχειρηματιών στο εσωτερικό της ελεύθερης ζώνης οι ενδείξεις αυτές μεταφέρονται στο λογιστικό σύστημα παρακολούθησης υλικού του παραλήπτη. Άρθρο 16 ιΟταν τα εμπορεύματα έχουν γίνει αντικείμενο απόφασης επιστροφής ή διαγραφής των εισαγωγικών δασμών η οποία επιτρέπει την τοποθέτηση των εμπορευμάτων αυτών σε ελεύθερη ζώνη ή ελεύθερη αποθήκη, η τελωνειακή αρχή εκδίδει τη βεβαίωση που αναφέρεται στο άρθρο 8 παράγραφος 5 του κανονισμού (ΕΟΚ) αριθ. 1574/80 της Επιτροπής της 20ής Ιουνίου 1980 για τον καθορισμό των διατάξεων εφαρμογής των άρθρων 16 και 17 του κανονισμού (ΕΟΚ) αριθ. 1430/79 του Συμβουλίου για την επιστροφή ή τη διαγραφή των εισαγωγικών ή εξαγωγικών δασμών^(7). Άρθρο 17 Με την επιφύλαξη του άρθρου 27, η είσοδος στην ελεύθερη ζώνη ή στην ελεύθερη αποθήκη εμπορευμάτων υποκειμένων σε εξαγωγικούς δασμούς ή σε άλλες διατάξεις που διέπουν την εξαγωγή για τα οποία η τελωνειακή αρχή απαιτεί, σύμφωνα με το άρθρο 5 παράγραφος 3 του βασικού κανονισμού, την επισήμανση τους στην τελωνειακή υπηρεσία, δεν μπορεί να δικαιολογήσει την προσκόμιση εγγράφου κατά την είσοδο, ούτε τον συστηματικό και γενικευμένο έλεγχο όλων των εισαγομένων εμπορευμάτων. Άρθρο 18 ιΟταν υποβάλλεται αίτηση σύμφωνα με το άρθρο 5 παράγραφος 4 του βασικού κανονισμού, η τελωνειακή αρχή βεβαιώνει τον κοινοτικό ή μη κοινοτικό χαρακτήρα των εμπορευμάτων που τίθενται σε ελεύθερη ζώνη ή ελεύθερη αποθήκη σε έντυπο σύμφωνα με το υπόδειγμα και τις διατάξεις που αναφέρονται στο παράρτημα ΙΙ. ΤΙΤΛΟΣ ΙV ΛΕΙΤΟΥΡΓΙΑ ΤΗΣ ΕΛΕΥΘΕΡΗΣ ΖΩΝΗΣ ιΗ ΕΛΕΥΘΕΡΗΣ ΑΠΟΘΗΚΗΣ Άρθρο 19 1. Ο επιχειρηματίας που τηρεί το λογιστικό σύστημα παρακολούθησης υλικού το οποίο έχει εγκριθεί σύμφωνα με το άρθρο 9 πρέπει να καταχωρεί σ' αυτό όλα τα στοιχεία που είναι αναγκαία για τον έλεγχο της ορθής εφαρμογής της τελωνειακής νομοθεσίας. 2. Ο επιχειρηματίας πρέπει να αναφέρει στην τελωνειακή αρχή κάθε εξαφάνιση εμπορευμάτων που διαπιστώνει, με εξαίρεση εκείνες που οφείλονται σε φυσική αιτία. 3. Με την επιφύλαξη του άρθρου 29, πρέπει να καταχωρούνται κυρίως: α) ^τα στοιχεία που αφορούν τα σήματα, τους αριθμούς, τον αριθμό και τη φύση των δεμάτων, την ποσότητα και την περιγραφή των εμπορευμάτων σύμφωνα με τη συνήθη εμπορική τους ονομασία, καθώς και, ενδεχομένως, τα σήματα για τον προσδιορισμό της ταυτότητας του εμπορευματοκιβωτίου- β) τα στοιχεία που απαιτούνται για την παρακολούθηση των εμπορευμάτων, και ιδίως ο χώρος όπου βρίσκονται αυτά- γ) τα στοιχεία αναφοράς του εγγράφου μεταφοράς που χρησιμοποιείται κατά την είσοδο και την έξοδο των εμπορευμάτων- δ) η αναφορά της τελωνειακής κατάστασης και, ενδεχομένως, του εγγράφου που βεβαιώνει την κατάσταση αυτή και αναφέρεται στο άρθρο 16- ε) τα στοιχεία που αφορούν τις συνήθεις εργασίες- ζ) στην περίπτωση όπου η είσοδος σε ελεύθερη ζώνη ή ελεύθερη αποθήκη επιφέρει τη λήξη του καθεστώτος τελειοποίησης προς επανεξαγωγή ή προσωρινής εισαγωγής ή την εκκαθάριση του καθεστώτος κοινοτικής διαμετακόμισης (εξωτερική διαδικασία) το οποίο οδήγησε από την πλευρά του σε εκκαθάριση ενός από τα καθεστώτα αυτά, τα στοιχεία που προβλέπονται αντίστοιχα από: - το άρθρο 71 του κανονισμού (ΕΟΚ) αριθ. 3677/86 του Συμβουλίου της 24ης Νοεμβρίου 1986 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή^(8), - το άρθρο 17 παράγραφος 2 του κανονισμού (ΕΟΚ) αριθ. 1751/84 της Επιτροπής της 13ης Ιουνίου 1984 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 3599/82 του Συμβουλίου για το καθεστώς προσωρινής εισδοχής^(9)- η) τα εμπορεύματα που, σε περίπτωση θέσης σε ελεύθερη κυκλοφορία ή προσωρινής εισδοχής, δεν υποβάλλονται σε εφαρμογή εισαγωγικών δασμών ή σε μέτρα εμπορικής πολιτικής και των οποίων η χρησιμοποίηση ή ο προορισμός πρέπει να ελέγχονται. 4. ιΟταν πρέπει να τηρείται λογιστικό σύστημα στο πλαίσιο τελωνειακού καθεστώτος οι πληροφορίες που περιλαμβάνονται σ' αυτό δεν πρέπει να αναφέρονται στο λογιστικό σύστημα παρακολούθησης υλικού που αναφέρεται στην παράγραφο 1. Άρθρο 20 1. Οι συνήθεις εργασίες που αναφέρονται στο άρθρο 8 στοιχείο α) του βασικού κανονισμού είναι αυτές που ορίζονται στο παράρτημα ΙV του κανονισμού (ΕΟΚ) αριθ. 2561/90 της Επιτροπής^(10). 2. Σε περίπτωση που θα μπορούσε από τις εν λόγω εργασίες να προκύψει πλεονέκτημα, όσον αφορά τους εισαγωγικούς δασμούς που αντιστοιχούν στα μη κοινοτικά εμπορεύματα που υποβλήθηκαν σ' αυτές τις εργασίες, σε σχέση με εκείνους που αντιστοιχούν στα εμπορεύματα πριν από την υποβολή τους σ' αυτές, οι συγκεκριμένες εργασίες μπορούν να πραγματοποιηθούν μόνον αν η αίτηση που αναφέρεται στο άρθρο 13 παράγραφος 2 του βασικού κανονισμού κατατεθεί ταυτόχρονα με την αίτηση για παροχή της έγκρισης, σύμφωνα με το άρθρο 35 παράγραφοι 1 και 2 του κανονισμού (ΕΟΚ) αριθ. 2561/90. 3. ιΟταν το αποτέλεσμα των εργασιών συνίσταται σε καταβολή ποσού εισαγωγικών δασμών μεγαλύτερου από το ποσό των εισαγωγικών δασμών που αντιστοιχεί στα εμπορεύματα πριν από τις εν λόγω εργασίες, αυτές πραγματοποιούνται χωρίς άδεια και ο ενδιαφερόμενος δεν μπορεί πλέον να υποβάλει την αίτηση που αναφέρεται στο άρθρο 13 παράγραφος 2 του βασικού κανονισμού. Άρθρο 21 ιΟταν μη κοινοτικά εμπορεύματα υπάγονται στο καθεστώς τελειοποίησης προς επανεξαγωγή ή μεταποίησης υπό τελωνειακή επίβλεψη σε μια ελεύθερη ζώνη ή ελεύθερη αποθήκη, εφαρμόζονται αντίστοιχα οι διατάξεις του κανονισμού (ΕΟΚ) αριθ. 1999/85 του Συμβουλίου της 16ης Ιουλίου 1985 για την τελειοποίηση προς επανεξαγωγή^(11) και του κανονισμού (ΕΟΚ) αριθ. 2763/83 της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν από τη θέση τους σε ελεύθερη κυκλοφορία^(12), όπως και τις διατάξεις που εκδόθηκαν σύμφωνα με το άρθρο 8 στοιχεία α) και γ) του βασικού κανονισμού. Άρθρο 22 Τα κράτη μέλη ανακοινώνουν στην Επιτροπή τις λεπτομέρειες του ελέγχου των καθεστώτων τελειοποίησης προς επανεξαγωγή και μεταποίησης υπό τελωνειακό έλεγχο που αυτά προβλέπουν, βάσει του άρθρου 8 στοιχεία β) και γ) του βασικού κανονισμού. Άρθρο 23 1. Με την επιφύλαξη του άρθρου 10 παράγραφος 3 του βασικού κανονισμού, όταν μη κοινοτικά εμπορεύματα τίθενται σε ελεύθερη κυκλοφορία στο εσωτερικό μιας ελεύθερης ζώνης ή ελεύθερης αποθήκης, εφαρμόζεται η διαδικασία που αναφέρεται στο άρθρο 48 παράγραφος 1 στοιχείο γ) του κανονισμού (ΕΟΚ) αριθ. 2561/90 χωρίς προηγούμενη άδεια της τελωνειακής αρχής. Σ' αυτή την περίπτωση, η έγκριση του λογιστικού συστήματος παρακολούθησης υλικού που αναφέρεται στο άρθρο 11 πρέπει να αφορά επίσης τη χρησιμοποίηση αυτού του ίδιου λογιστικού συστήματος για τον έλεγχο της απλουστευμένης διαδικασίας για τη θέση σε ελεύθερη κυκλοφορία. 2. Ο κοινοτικός χαρακτήρας των εμπορευμάτων που τίθενται σε ελεύθερη κυκλοφορία, σύμφωνα με την παράγραφο 1 βεβαιώνεται με το έγγραφο που αναφέρεται στο παράρτημα ΙΙ, που πρέπει να εκδίδει ο επιχειρηματίας. ΤΙΤΛΟΣ V ΕΞΟΔΟΣ ΤΩΝ ΕΜΠΟΡΕΥΜΑΤΩΝ ΑΠΟ ΤΗΝ ΕΛΕΥΘΕΡΗ ΖΩΝΗ ιΗ ΤΗΝ ΕΛΕΥΘΕΡΗ ΑΠΟΘΗΚΗ Άρθρο 24 Η έξοδος των εμπορευμάτων από τους χώρους που χρησιμοποιούνται για την άσκηση της εκάστοτε δραστηριότητας πρέπει να καταχωρείται στο λογιστικό σύστημα παρακολούθησης υλικού που αναφέρεται στο άρθρο 9, έτσι ώστε αυτή να μπορεί να χρησιμεύσει ως βάση για τους ελέγχους που πραγματοποιεί η τελωνειακή αρχή, οι οποίοι αναφέρονται στο άρθρο 26. Άρθρο 25 Με την επιφύλαξη των διαδικασιών που εφαρμόζονται στις περιπτώσεις όπου η εξαγωγή υποβάλλεται σε εξαγωγικούς δασμούς ή σε μέτρα εμπορικής πολιτικής που εφαρμόζονται κατά την εξαγωγή και σε διατάξεις του τίτλου VΙ, η άμεση έξοδος εμπορευμάτων από το τελωνειακό έδαφος της Κοινότητας δεν απαιτεί ούτε προσκόμιση στο τελωνείο ούτε κατάθεση διασάφησης. Άρθρο 26 Με την επιφύλαξη του άρθρου^31, για να διασφαλιστεί ότι τηρούνται οι διατάξεις για την εξαγωγή ή την αποστολή οι οποίες εφαρμόζονται στα εμπορεύματα που εξέρχονται από την ελεύθερη ζώνη ή την ελεύθερη αποθήκη, και οι οποίες αναφέρονται στο άρθρο 23, η τελωνειακή αρχή πραγματοποιεί δειγματοληπτικούς ελέγχους στο λογιστικό σύστημα παρακολούθησης υλικού του επιχειρηματία. ΤΙΤΛΟΣ VI ΕΙΔΙΚΕΣ ΔΙΑΤΑΞΕΙΣ ΓΙΑ ΤΑ ΚΟΙΝΟΤΙΚΑ ΓΕΩΡΓΙΚΑ ΠΡΟΪΟΝΤΑ Άρθρο 27 1. Τα εμπορεύματα με προχρηματοδότηση που τίθενται σε ελεύθερη ζώνη ή ελεύθερη αποθήκη βάσει του άρθρου 5 του κανονισμού (ΕΟΚ) αριθ. 565/80 πρέπει να προσκομίζονται στο τελωνείο και να γίνονται αντικείμενο διασάφησης. 2. Η διασάφηση που αναφέρεται στην παράγραφο 1 κατατίθεται σύμφωνα με τις διατάξεις του άρθρου 57 του κανονισμού (ΕΟΚ) αριθ. 2561/90. Άρθρο 28 Το λογιστικό σύστημα παρακολούθησης υλικού που αναφέρεται στο άρθρο 9 πρέπει να περιλαμβάνει, εκτός από τα στοιχεία που αναφέρονται στο άρθρο 19, την ημερομηνία θέσης των εμπορευμάτων με προχρηματοδότηση σε ελεύθερη ζώνη ή ελεύθερη αποθήκη, καθώς και τα στοιχεία αναφοράς της διασάφησης εισόδου. Άρθρο 29 Το άρθρο 59 του κανονισμού (ΕΟΚ) αριθ. 2561/90 εφαρμόζεται στις εργασίες που πραγματοποιούνται στα εμπορεύματα με προχρηματοδότηση. Άρθρο 30 Η μεταποίηση των βασικών προϊόντων με προχρηματοδότηση μπορεί να πραγματοποιείται σε ελεύθερη ζώνη ή ελεύθερη αποθήκη σύμφωνα με το άρθρο 4 του κανονισμού (ΕΟΚ) αριθ. ^565/80. Άρθρο 31 1. Τα εμπορεύματα με προχρηματοδότηση πρέπει να διασαφίζονται όταν εξάγονται και να εγκαταλείπουν το τελωνειακό έδαφος της Κοινότητας εντός των προθεσμιών που προβλέπονται από την κοινοτική γεωργική νομοθεσία. 2. Η διασάφηση που αναφέρεται στην παράγραφο 1 πρέπει να κατατίθεται σύμφωνα με τις διατάξεις του άρθρου 62 του κανονισμού (ΕΟΚ) αριθ. 2561/90. 3. Με την επιφύλαξη του κανονισμού (ΕΟΚ) αριθ. 386/90 του Συμβουλίου της 12ης Φεβρουαρίου 1990 σχετικά με τον έλεγχο κατά την εξαγωγή γεωργικών προϊόντων που απο- λαύουν επιδότησης ή άλλων ποσών^(13), η τελωνειακή αρχή διενεργεί δειγματοληπτικούς ελέγχους βάσει του λογιστικού συστήματος παρακολούθησης υλικού για να εξασφαλίζει την τήρηση των προθεσμιών που αναφέρονται στην παράγραφο^1. ΤΙΤΛΟΣ VII ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 32 Σε μια ελεύθερη ζώνη ή αποθήκη μπορεί να δημιουργηθεί αποθήκη ανεφοδιασμού σύμφωνα με το άρθρο 38 του κανονισμού (ΕΟΚ) αριθ. 3665/87 της Επιτροπής της 27ης Νοεμβρίου 1987 για τη θέσπιση κοινών λεπτομερειών εφαρμογής του καθεστώτος επιστροφών κατά την εξαγωγή για τα γεωργικά προϊόντα^(14). Άρθρο 33 1. Το άρθρο 5 παράγραφος 1 δεν εφαρμόζεται στα ακίνητα που βρίσκονται κατά την ημερομηνία έκδοσης του παρόντος κανονισμού, στις ελεύθερες ζώνες ή αποτελούν ελεύθερες αποθήκες, υπό τον όρο ότι τα χρησιμοποιούμενα ακίνητα επιτρέπουν ικανοποιητική επίβλεψη εκ μέρους της τελωνειακής αρχής. 2. Οι επιχειρηματίες που ασκούν ήδη κατά την ημερομηνία έκδοσης του παρόντος κανονισμού δραστηριότητες στις ελεύθερες ζώνες ή τις ελεύθερες αποθήκες, πρέπει να υποβάλουν την αίτηση για έγκριση του λογιστικού συστήματος παρακολούθησης υλικού που αναφέρεται στο άρθρο 9 πριν από την 1η Ιανουαρίου 1992. Άρθρο 34 Ο παρών κανονισμός αρχίζει να ισχύει την 1η Ιανουαρίου 1991. Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουλίου 1990.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3156
5842

EuroVoc IDs (Expanded): 3156
5842

Dataset Source: meu

Split: train